पोलॅण्डबॉल्
कण्ट्रीबॉल् (आङ्ग्ल: Countryball), मूलतः पोलॅण्डबॉल् (आङ्ग्ल: Polandball) इति ख्यातः, एकः कलाशैली अन्तर्जालस्य मेम् च, केषुचित् अन्तर्जालहास्यकथासु अस्य उपयोगः भवति । अस्मिन् देशाः सामान्यतया त्रुटिपूर्ण गोलाकारत्वेन मूर्तरूपेण दृश्यन्ते (अत्र केचन अपवादाः सन्ति यथा नेपाल, इस्रेलम्, कजाकस्थानम्, सिङ्गापुरम् च) स्वदेशस्य ध्वजेन अलङ्कृतम् । पात्राणि प्रायः भग्न-आङ्ग्लभाषायां संवादं कुर्वन्ति । यत्र संवादः सामान्यतया क्षेत्रीयविविधतानां उपयोगं करोति । हास्यकथाः राष्ट्रीयरूढिषु, अन्तर्राष्ट्रीयसम्बन्धेषु, ऐतिहासिकसङ्घर्षेषु च विनोदं कुर्वन्ति ।